ร้านสวนนมสาขาประเสริฐแลนนี้ จะอยู่บริเวณประเสริฐแลน นิมมาน หรือใกล้ๆกับอิฟินิตี้ ตะวันแดงค่ะ
ร้านจะมองหายากนิดนึง ต้องสังเกตุดีๆหน่อย เป็นร้านที่มีต้นไม้หน้าร้านเยอะๆ แล้วก็จะมีป้ายเล็กๆอยู่

เข้ามาภายในร้านบรรยากาศร่มรื่น สบายๆ ไม่ร้อน
มีที่นั่งให้เลือกหลากหลายมุมตามต้องการ

ก่อนอื่นให้เราไปสั่งอาหารบริเวณด้านหน้าเคาเตอร์และชำระเงินก่อนค่ะ อาหารที่มีบริการก็จะมีหลากหลายมาก ทั้งของคาว ของหวาน
มีสปาเกตตี้ แฮมเบอเกอร์ มาม่า ข้าวผัด ข้าวหน้าต่างๆ ของหวานก็จะมีทั้งเค้ก บราวนี่ ขนมปังปิ้ง ปังเย็น
และยังมีเครื่องดื่มร้อนเย็น สมู้ทตี้ต่างๆ
สำหรับราคาเราว่าแพงอยู่ค่ะ จานละ 50 บาทขึ้นไป

หลังจากสั่งอาหารและชำระเงินแล้วก็เลือกตุ๊กตาหนึ่งตัวเพื่อเป็นเบอร์โต๊ะค่ะ จากนั้นก็นั่งรออาหารได้เลย

อาหารได้ไม่ช้าค่ะ แปบเดียวก็มาเสริฟ อย่างแรกที่ได้เป็นชามะนาวกับน้ำเปล่า
แนะนำให้คนให้เข้ากันก่อนค่ะ เพราะเค้าบีบมะนาวไว้ให้แค่ด้านบนยยังไม่ได้คนมาให้ 
รสชาติเหมือนชามะนาวทั่วไปค่ะ ออกแนวจืดๆด้วย 
ไม่ชอบเลยอะ ไม่คุ้มกับ 38 บาทเลย

จานต่อมาเป็นข้าวหน้าสเต๊กค่ะ จานนี้น่าทานมาก
เป็นข้าวรูปหมี เสริฟกับสเต๊กหนึ่งชิ้น ราดน้ำซอส
จานนี้ตัวสเต๊กเนื้อโอเคค่ะ ไม่แห้ง เหนียวกำลังดี แต่ไม่มีรสชาติเท่าไร ตัวน้ำราดก็เป็นน้ำสปาเกตตี้ค่ะ จืดๆอีกเช่นกัน และไม่ชอบเลย ตรงที่เค้าไม่มีมีดมาให้ ต้องใช้ช้อนกับส้อมตัดเนื้อ ลำบากหน่อย แถมกระเด็นกระจุยกระจายทั่วโต๊ะ (ไม่มีทิชชู่ให้ด้วยอีกตะหาก )

โดยรวมแล้วยังไม่ประทับใจเท่าไรค่ะ ชอบแค่บรรยากาศร้าน เหมาะกับนั่งทานเล่นชิวๆมากกว่า

